**PROBA DE VERIFICARE A CUNOŞTINŢELOR DE LIMBĂ MODERNĂ**

**din cadrul admiterii în învățământul liceal de stat pentru anul școlar 2022-2023**

Proba va avea loc în data de **18 mai 2022, începând cu ora 10.00**, la centrele:

* Colegiul Național „Octavian Goga” Sibiu
* Colegiul Național „Gheorghe Lazăr” Sibiu
* Colegiul Național Pedagogic „Andrei Șaguna” Sibiu

Elevii vor intra în săli până la ora 9:45 cu buletinul sau carnetul de note vizat pentru anul în curs și poza (dacă nu au buletin).

Examenul cuprinde două **probe**:

a) **Proba scrisă**, pentru care se acordă un punctaj de maximum 70 de puncte, din care 10 puncte din oficiu;

Subiectele pentru proba scrisă vor cuprinde itemi obiectivi în vederea verificării competenţelor de înţelegere de texte şi a funcţiilor comunicative/actelor de limbaj corespunzătoare nivelului A2, cum ar fi întrebări cu răspunsuri multiple, întrebări cu răspuns scurt, întrebări de tip adevărat/fals cu justificare, exerciţii de realizare a unor corespondenţe, text lacunar.

Timpul alocat probei scrise este de **60 minute**.

b) **Proba orală**, pentru care se acordă un punctaj de maximum 30 de puncte.

Proba orală va cuprinde itemi pentru verificarea competenţelor de discurs oral şi de participare la conversaţie de nivel A2. La proba orală nu se admit contestaţii.

Elevul care a obţinut **minimum nota 6 (şase)** la proba de verificare a cunoştinţelor de limba modernă este considerat **admis**.

Procedura specifică va fi postată în timp util.